ШҚО-да қызылша жұқтырған бала саны 150-ге таяп қалды
DATE: 21:01, 22 Желтоқсан 2023 | GMT +5
TITLE: ШҚО-да қызылша жұқтырған бала саны 150-ге таяп қалды
URL: https://kaz.inform.kz/news/shko-da-kizilsha-zhuktirgan-bala-sani-150-ge-tayap-kaldi-6e1b9b/
META: DATE: 21:01, 22 Желтоқсан 2023 | GMT +5
TOTAL WORDS: 127
AUTHOR(S):
TEXT: ШҚО Санитарлық-эпидемиологиялық бақылау департаментінің мәліметіне сүйенсек, бүгінгі таңда өңір бойынша 209 адам қызылша жұқтырған. Оның ішінде 14 жасқа дейінгі бала саны – 147. Бұл науқастардың жалпы санының 70 пайызы. «Глубокое ауданында – 6, Зайсан ауданында – 34, Алтай ауданында – 35, Самар ауданында – 8, Риддер қаласында – 1, Ұлан ауданында – 4, Өскемен қаласында – 120, Шемонаиха ауданында – 1 науқас тіркелді. Сырқатқа шалдыққандардың көбі екпе алмаған және вакцинация туралы мәліметтері жоқ адамдар. Жүргізілген эпидемиологиялық тексеру нәтижесінде 13 адамның Алматы, Атырау қалаларында және Түркия, Тәжікстан елдерінен ауырып келгені анықталды», - дейді департамент басшысы Қанат Тұрдиев. Оның айтуынша, қараша айынан бастап қызылшаға қарсы 6-11 айлық балаларға, желтоқсаннан 2-4 жастағы балаларға қосымша жаппай иммундау жүргізілуде. Қазірде 6-11 ай аралығындағы 2600 бала, 2-4 жастағы 10 179 бала екпе алды
